Diari Oficial de la Generalitat Valenciana


Sumari del DOGV 8484, del 12-02-2019 (2019/952)

RESOLUCIÓ de 25 de gener de 2019, de la Conselleria d'Hisenda i Model Econòmic, per la qual s'accepta la cessió gratuïta de l'immoble situat al carrer Fortaleny, d'Algemesí, realitzada per l'ajuntament d'aquest municipi per a destinar-lo a l'ampliació del centre de salut de la localitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8484

Data del DOGV
:   12-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/952


Data del document
:   25-01-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 25 de gener de 2019, de la Conselleria d'Hisenda i Model Econòmic, per la qual s'accepta la cessió gratuïta de l'immoble situat al carrer Fortaleny, d'Algemesí, realitzada per l'ajuntament d'aquest municipi per a destinar-lo a l'ampliació del centre de salut de la localitat. [2019/952]  
L'Ajuntament d'Algemesí, en l'Acord plenari de 30 de novembre de 2009, va acordar la cessió gratuïta a la Generalitat d'un immoble de la seua propietat, situat al carrer de Fortaleny d'aquesta població, per a l'ampliació del centre de salut de la localitat.  
A proposta de la Direcció General d'Eficiència i Règim Econòmic, de la Conselleria de Sanitat Universal i Salut Pública, de 5 de juliol de 2018, es van iniciar els tràmits legals oportuns per a l'acceptació de la cessió.  
L'article 44 de la Llei 14/2003, de 10 d'abril, de patrimoni de la Generalitat, estableix en el punt 1 que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics, competència de la Generalitat, i en el punt 2 estableix que la competència per a l'acceptació correspon al titular de la conselleria competent en matèria de patrimoni.  
L'article 27.2. c de la Llei de patrimoni estableix que l'adquisició de béns i drets, en virtut de transferència o de cessió administrativa, porta implícita l'afectació de béns i drets a l'ús general o al servei públic. Per tant, una vegada perfeccionades la cessió i l'acceptació, l'immoble queda automàticament destinat al servei públic sanitari i adscrit a la Conselleria de Sanitat Universal i Salut Pública, a la qual en correspon l'administració, la defensa i la conservació.  
En conseqüència, amb base en els articles esmentats de la Llei 14/2003, de 10 d'abril, de patrimoni de la Generalitat, i en ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat realitzada per l'Ajuntament d'Algemesí de l'immoble de 274,68 m², situat a Algemesí, amb façana al carrer de Fortaleny i a la plaça de Ribera, sense número, compost per una planta baixa dividida en cinc locals, dos destinats a garatge i els altres tres a local comercial, vestíbul i escala d'accés a futures plantes altes. L'immoble limita per davant amb el carrer de Fortaleny; a l'esquerra amb la plaça de Ribera; a la dreta amb la propietat de Consuelo Sabater, i per darrere amb l'Ajuntament d'Algemesí.  
L'immoble està dividit i forma cinc unitats immobiliàries independents que constitueixen les finques registrals 30708, 30792, 30791, 30822 i 30499, inscrites en el Registre de la Propietat d'Algemesí a nom de l'Ajuntament.  
L'immoble s'accepta lliure de càrregues i gravàmens, i al corrent de qualsevol despesa.  
  
Segon  
La cessió gratuïta realitzada per l'Ajuntament d'Algemesí s'efectua amb la condició de destinar l'immoble a l'ampliació del Centre de Salut d'Algemesí. La Generalitat mantindrà la titularitat del bé mentre continue afectat a l'ús o al servei públic que va motivar la mutació, i, per tant, conservarà el seu caràcter demanial. Si el bé o el dret no fora destinat a l'ús o al servei públic, o deixara de destinar-s'hi posteriorment, revertirà a l'Administració transmitent i s'integrarà en un patrimoni amb totes les seues pertinences i accessions.  
En cas d'incompliment de les finalitats per a les quals se cedeix la parcel·la o dels terminis d'inici i finalització de les obres, una vegada sol·licitada la reversió per part de l'Ajuntament i remesa com a acord de reversió a la conselleria competent en matèria de patrimoni, es tramitarà per aquesta l'expedient corresponent de conformitat amb el que es disposa en el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si escau, la reversió immediata al patrimoni de la corporació local i la baixa de l'immoble en l'Inventari general de béns i drets de la Generalitat.  
Tercer  
L'Ajuntament es compromet, a càrrec seu i amb antelació a l'inici de les obres del centre, a la demolició de les construccions que hi ha a la parcel·la i a regularitzar la situació registral i cadastral de l'immoble.  
  
  
Quart  
L'immoble acceptat haurà d'incorporar-se a l'Inventari general de béns i drets de la Generalitat en concepte de bé de domini públic afecte, al servei públic sanitari i adscrit a la Conselleria de Sanitat Universal i Salut Pública, a la qual corresponen les competències demanials sobre aquest, incloent-hi l'administració, la defensa i la conservació, i la inscripció de l'esmentat immoble a nom de la Generalitat en el Registre de la Propietat i en el Cadastre.  
  
Cinqué  
Notificar aquesta resolució a l'Ajuntament cedent i publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra aquest acte, que posa fi a la via administrativa, podrà interposar-s'hi un recurs contenciós administratiu, en el termini de dos mesos comptats a partir de l'endemà de la notificació, davant del jutjat contenciós administratiu, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, s'hi podrà interposar un recurs potestatiu de reposició, en el termini d'un mes comptat a partir de l'endemà de la notificació, davant de l'òrgan que va dictar l'acte, de conformitat amb el que es preveu en l'article 116 de la Llei 30/199, de 26 de novembre, de règim jurídic de les administracions públiques i del procediment administratiu comú, sense perjudici que s'hi puga exercir qualsevol altre que s'estime procedent.  
  
València, 25 de gener de 2019.- El conseller d'Hisenda i Model Econòmic: Vicent Soler i Marco.